**Kirjalik küsimus**
Adressaat: siseminister hr Igor Taro

Lugupeetud Riigikogu esimees

Vastavalt Riigikogu kodu- ja töökorra seaduse § 147 lõikele 1 esitan siseministrile järgmised kirjalikud küsimused:

 1. Miks PPA ei suuda Eestisse sisenevate ja Eestist lahkuvate isikute nimekirju kokku viia, et ligikaudseltki kindlaks teha, kui paljud idapiiri kaudu tulnud isikud on Eestisse jäänud ja fikseerida isikud, kes kommerts- või muudel eesmärkidel pidevalt Venemaal käivad?

 2. Miks sisenevad Ukraina põgenikud, eriti mobilisatsiooniealised mehed meile jätkuvalt Venemaalt, ehkki Ukraina ei ole viimasel ajal asustatud alasid Venemaale kaotanud? Kus nad tegelikult elavad ja kas nad ei kuritarvita neile Eestis antud rahvusvahelist või ajutist kaitset?

 3. Miks ei ole Siseministeerium suutnud hoida korda Eesti Vabariigi ja Vene Föderatsiooni kontrolljoone ületuspunktis Narvas?

 4. Missugused on põhjused, miks Eesti Vabariik lubab Eesti ja Venemaa vahelise kontrolljoone ületamist?

Lugupidamisega
Jaak Valge
Riigikogu liige

29.09.2025